भाजपा विधायक राजा सिंह का एक बार फिर विवादित बयान सामने आया है । न्यूज़ चैनल टाइम नाउ ने एक विडियो ट्विटर पर शेयर किया है । विडियो में विधायक राजा सिंह ने कहा है कि हर हिंदू को अपने पास हथियार रखने चाहिए। हमें अपने देश और धर्म को बचाने की जरूरत है, तभी अखंड हिंदू राष्ट्र का सपना साकार होगा। शुक्रवार को एक कार्यक्रम में राजा ने कहा, “जो भी व्यक्ति अखंड हिंदू राष्ट्र के बीच में आएगा, उसका नामो-निशान मिटा दिया जाएगा। हम उसे छोड़ेंगे नहीं और मैं आपको यह वादा करता हूं कि अखंड हिंदू राष्ट्र बनेगा। लेकिन संघर्ष से बनेगा। अखंड हिंदू राष्ट्र की स्थापना के लिए हर हिंदू अपने घर में हथियार रखना सीखे। अगर आपके घर में हथियार नहीं होगा, तो आप अपने आप की क्या, अपने परिवार की रक्षा नहीं कर सकते।”